Държавен вестник, бр. 96, 2021 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  96
1.6.1.1 Прегледът на кораби във връзка с 
прилагането на изискванията и освобожда-
ването от тях следва да се извършва от слу-
жители на Администрацията. Въпреки това 
Администрацията може да възложи прегледите 
или на сървейъри, определени за целта, или 
на признати от нея организации.
1.6.1.2 При определяне на сървейъри или 
при признаването за организации за извърш-
ването на прегледи Организацията следва, 
като минимална мярка, да упълномощи всеки 
определен сървейър или призната организация:
.1 да изисква ремонт на дадения кораб; и
.2 да извършва прегледи, ако това се из-
исква от съответния орган на държавата на 
пристанището.
Администрацията следва да уведоми Ор-
ганизацията за специфични отговорности и 
условия на правомощията, делегирани на 
определените сървейъри или признатите 
организации, за да се разпространят до До-
говарящите правителства.
1.6.1.3 В случай че определен сървейър 
или призната организация прецени, че ус-
ловията на кораба или неговото оборудване 
не съответстват по същество с данните на 
Свидетелството за годност за превоз на 
опасни химикали в наливно състояние, или 
са такива, че корабът не е годен да отплава, 
без да представлява опасност за кораба или 
лицата на борда, или без да представлява 
неоправдана заплаха за морската среда, този 
сървейър или организация трябва незабавно 
да гарантира предприемането на коригиращи 
действия и трябва своевременно да уведоми 
Администрацията. При условие че не се 
предприеме такова коригиращо действие, 
Свидетелството следва да бъде оттеглено и 
Администрацията трябва да бъде уведомена 
незабавно; а ако корабът е в пристанище на 
друго договарящо правителство, съответните 
власти на държавата на пристанището също 
следва да бъдат уведомени незабавно. След 
като служител на Администрацията, определен 
сървейър или призната организация уведоми 
съответните власти на държавата на приста-
нището, правителството на съответната дър-
жава на пристанището следва да предостави 
на служителя, сървейъра или организацията 
необходимото съдействие при изпълнение на 
техните задължения по този параграф. Когато 
е приложимо, правителството на съответната 
държава на пристанището следва да предпри-
еме действия, гарантиращи, че корабът няма 
да отплава, докато не е в състояние да излезе 
в открито море или да напусне пристанището 
с цел достигане до най-близкия подходящ ко-
раборемонтен завод, без това да представлява 
опасност за кораба или лицата на борда, или 
без да представлява неоправдана заплаха за 
морската среда.
1.6.1.4. Във всички случаи Администрацията 
следва да гарантира пълнотата и ефикасност-
та на прегледа и следва да се ангажира да 
осигури необходимите мерки за изпълнение 
на това задължение.
1.6.2 Изисквания на прегледа
1.6.2.1 Конструкцията, оборудването, сис-
темите, арматурата, приспособленията и 
материалите (с изключение на елементи, по 
отношение на които се изисква Свидетелство за 
сигурност на конструкцията на товарен кораб, 
Свидетелство за сигурност на оборудването 
на товарен кораб, Свидетелство за сигурност 
на радиосредствата на товарен кораб или 
Свидетелство за управление на безопасната 
експлоатация на товарен кораб) на танкер- 
химикаловоз следва да бъдат подложени на 
следните прегледи:
.1 Първоначален преглед, преди корабът 
да бъде пуснат в експлоатация или преди 
Свидетелство за годност за превоз на опасни 
химикали в наливно състояние да бъде изда-
дено за първи път, който следва да включва 
пълен преглед на конструкцията, оборудването, 
системите, арматурата, приспособленията и 
материалите, посочени в Кодекса. Прегле-
дът следва да бъде такъв, че да гарантира, 
че конструкцията, оборудването, системите, 
арматурата, приспособленията и материалите 
напълно съответстват на приложимите изис-
квания на Кодекса.
.2 Подновителен преглед на интервали, 
посочени от Администрацията, но ненадвиша-
ващи 5 години, освен където параграф 1.6.6.2.2, 
1.6.6.5, 1.6.6.6 или 1.6.6.7 са приложими. Под-
новителният преглед трябва да бъде такъв, че 
да гарантира, че конструкцията, оборудването, 
системите, арматурата, приспособленията и 
материалите напълно съответстват на изис-
кванията на Кодекса.
.3 Междинен преглед в рамките на 3 месе-
ца преди или след втората годишнина или в 
рамките на 3 месеца преди или след третата 
годишнина на Свидетелството, който след-
ва да замени един от годишните прегледи, 
посочени в параграф 1.6.2.1.4. Междинният 
преглед следва да бъде такъв, че да гаран-
тира, че конструкцията и друго оборудване, 
както и свързаните помпи и тръбопроводни 
системи напълно отговарят на приложимите 
изисквания на Кодекса и са в изрядно работно 
състояние. Такива междинни прегледи следва 
да бъдат заверени в Свидетелството, издадено 
по параграф 1.6.4 или 1.6.5.
.4 Годишен преглед в рамките на 3 ме-
сеца преди или след всяка годишнина на 
Свидетелството, включително и основна 
инспекция на конструкцията, оборудването, 
системите, арматурата, приспособленията и 
материалите, посочени в параграф 1.6.2.1.1, за 
да се гарантира, че са поддържани съгласно 
параграф 1.6.3 и че са в задоволително със-
тояние за услугата, за която е предназначен 
корабът. Такива годишни прегледи следва да 
бъдат заверени в Свидетелството, издадено 
по параграф 1.6.4 или 1.6.5.